Tervetuloa Isännän pöydässä -ohjelmaan. Olen Martti Ojares -
ja tänään vieraanani on Harri Portala. Tervetuloa. - Kiitos.
Elämässäsi on tapahtunut niin paljon, että teemme kaksi ohjelmaa.
Ensimmäisessä käymme läpi karkeasti ottaen -
elämästäsi sen vaiheen, jolloin Jeesus tuli elämäsi Herraksi.
Toisessa sitten, mitä armolahjoja ja muita talentteja Herra on antanut.
Ja millaista erämaavaihetta olet joutunut käymään, -
jotta hedelmä on kypsynyt.
Käytkö nyt vähän läpi, kuka on Harri Portala, -
millaiseen kotiin synnyit ja nuoruutesi vietit.
Olen vuonna 1979 syntynyt Vantaalla.
Olen ainoa lapsi.
Ateistinen pakanaperhe.
Olen viettänyt hyvän lapsuuden.
Jos ottaa aikajanalta alakouluajan, -
niin Jumala ei ollut millään tavalla mukana elämässä.
Sain koulusta, lähipiiristä, kotoa sen siemenen, -
että mitään jumalaa ei ole olemassakaan.
Tiede on kaikki kaikessa. Miljardit vuodet ja evoluutioteoria.
Koulussa kävin elämänkatsomustiedon tunneilla.
Ei ollut uskonnollisuuttakaan millään tavalla mukana.
Kun ajattelet jälkeenpäin, niin se on kai pahinta lapselle.
Nyt, kun tietää totuuden, ateistinen maailmankuva on surullinen.
Siinä ei ole mitään toivoa. Olet tullut tänne muka jostain apinasta.
Tieteen uusin keksintö on, että olet kvanttiklöntti Q-pallon ansiosta täällä.
Elämä vain loppuu ja ihminen katoaa kuin kuvan pikselit. Ei mitään toivoa.
Elämällä ei ole edes tarkoitusta. - Ei mitään.
Tulet tänne, kaadut kuin puu maahan ja siihen maadut.
Onhan se toivotonta.
Tiedostitko silloin, kun olit koulussa, millään tavalla, tai tuliko mieleen: -
'Voisiko sittenkin olla jotain muuta?'
Ei tullut millään tavalla. Muistan joitain hetkiä nuoruudesta, -
kun oli tosi kova tilanne tai paikka.
Veikkaan, että jokainen ihminen on tehnyt sen jossain vaiheessa, -
koska Jumala on asettanut meihin sen, että jokainen tietää sisimmässään, -
että Jumala on olemassa, mutta sydän on paatunut.
On ollut hetki, jolloin on ollut hädässä ja on salaa rukoillut Jumalalta apua, -
ja Jumala on pelastanut siitä tilanteesta.
Silti on vaan jatkanut synnin lätäkössä kahlaamista.
Kyllä nuoruudessa, lapsuudessa, syntyvä arvomaailma on tärkeä.
Kun sinulla oli se, mitä kerroit, niin sait siitä aika paljon maksaa.
Käydään tässä ensimmäisessä ohjelmassa, miten elämäsi eteni, -
kun olit koulusi käynyt?
Jotenkin se ala-asteaika....
Olin musiikkiluokalla, ns. kiltillä luokalla.
Yläasteelle mennessä kaikki muuttui. Kaveripiiri ja kaikki muuttui.
Muutuin itsekin mukana ja päihteet tulivat elämääni.
Koulunkäynti ei kiinnostanut pätkän vertaa.
Nuoruus meni kavereiden kanssa -
juhlien maailman humussa ja menossa.
Kohtasin naisen, jonka kanssa olin avoliitossa 13 vuotta.
Saman ajan olin myös työelämässä.
Kahdeksasta neljään päivätöissä. Se oli peruselämää.
Arkena oltiin töissä ja viikonloppu meni viinaa juodessa.
Matkusteltiin ympäri maailmaa.
Hyvin niin sanottua peruselämää, mitä suomalaiset elävät.
Käy töissä, viettää vapaa-aikaa jne.
Oliko teitä vain kaksi?
Meitä oli kaksi. Olimme tämän naisen kanssa kahdestaan.
Se tuli tiensä päähän jossain vaiheessa. Kasvoimme erilleen.
Hän otti kissan pöydälle ja kertoi, että haluaa erota.
Olin ihan samaa mieltä. Se ei johtanut mihinkään.
Tästä tilanteesta tuli jännä hyppy. Meni kuusi tuntia -
ja tapasin silloisen vaimoni.
Hän ei ollut oikea vaimo. Ei ollut Jumalan siunaamaa liittoa.
Menimme maistraatissa naimisiin.
Tästä liitosta syntyi... Hän oli yksinhuoltaja entuudestaan.
Oli uusperhe ja sitä jatkui kuusi vuotta.
Meille syntyi yhteinen tytär siitä liitosta.
Se liitto oli maanpäällinen helvetti.
Saatana riehui kaikilla elämän osa-alueilla, teki tuhoa minkä ehti.
Siihen ei kannata mennä enempää.
Se päättyi siihen, että lähdin menemään.
Tyttärestä alkoi huoltajuusoikeudenkäynnit.
Käytiin käräjäoikeutta ja hovioikeutta myöten oikeudenkäynnit.
Lapsi määrättiin lopulta minun luokseni asumaan. Määrättiin jo käräjillä, -
mutta piti mennä hovin kautta, koska äiti valitti asiasta.
Lapsi määrättiin minun luokseni asumaan.
Olin kolme vuotta yksinhuoltajana. Siitä on noin kuusi vuotta aikaa.
Tytär tapasi äitiään joka toinen viikonloppu.
Kahdestaan tyttären kanssa kolme vuotta asuttiin.
Loppuvaiheessa, noin kolme vuotta sitten, -
tutustuin yhteen naiseen. Hän oli mukana uushengellisyydessä.
Siinä vaiheessa itsellä alkoi tulla syntimitta täyteen.
Painolasti oli tosi kova. Kaikki se valhe, -
kaikki, mitä on elämässä ryssinyt ja mokannut.
Olin täysin loppu valheessa elämiseen ja huonoihin ihmissuhteisiin, -
huonoihin parisuhteisiin. Olin itsekin ollut ihan hirveä tyyppi.
Kuvittelin, että vika on niissä toisissa.
Se alkoi painaa tosi paljon -
ja lähdin uushengellisyydestä etsimään totuutta ja aitoa rakkautta.
Oli hirveä tarve löytää elämänkumppani, puoliso, perhe -
kaiken sen valheen, sen perhemaailman jälkeen.
Myöhemmin selvisi, että etsin jotain ihan muuta.
Mutta koko se paletti, mitä uushengellisyys pitää sisällään.
Jooga, energiahoidot, shamanismi, noituus, -
myrrysmiehet, enkelihoidot, astral-tv, homeopatia, -
mindfulness, koko paketti. Kaikessa on saatana, käärme takana.
Sama kundaliinivoima on kaikessa takana.
Ensimmäinen reaktio hoidoista oli: "Vau. Nämä toimii."
Mahtava fiilis tuli, lähti aivan kuin lentoon.
Kuukauden päästä se laskikin ja tuli masennus. Lasku tuli heti.
Taas piti mennä uudestaan -
ja loputon kehä kiertää, mikä ei johda mihinkään.
Tämä, mistä puhuit, on hyvin ajan- kohtaista tämän päivän Suomessa.
Totuus tästäkin asiasta tulisi saada kirkkaasti esiin.
Kuten sanoit, siinä oli käärmeet mukana.
Yritit löytää Jumalan, mutta menit vielä pahempaan lätäkköön, -
joka tuhoaa ihmisiä.
Kävit varmasti jonkinlaista jaakobinpainia, -
että mikä on tämä new age ja kaikki siihen liittyvä.
Millaista taistelua kävit?
Siinä heräsi kysymyksiä. Joku siinä mätti tosi pahasti.
Sama juttu oli jotenkin.
Oli energiahoidot, ja aina tuli tilalle joku uusi.
Vihollinen keksi aina jonkun uuden.
Vyöhyketerapia, sitten homeopatia ja uusimpana oli energiahoidot.
Markkinoitiin, että tämä on ihmisen ymmärryksen kärkeä.
Sitten sanottiin, ettei miehen ja naisen välisellä avioliitolla ole merkitystä.
Kumppania voi vaihtaa kuin risaa sukkaa.
Ei mitään järkeä. Hölynpölyä koko juttu.
"Jumala on rakkaus, Jumala hyväksyy kaiken.
Jatkakaa samaan malliin. Parannusta ei tarvitse tehdä."
Ajattelin, ettei siinä ole järkeä. Pieni lapsikin ymmärtää, -
että rakkaudella on rajat. Maailma joutuu sekasortoon, -
jos jokainen itse saa päättää. "Kun minusta tuntuu tältä, teen näin."
Pitää olla korkeampi taho, eikä korkeampi taho voi olla kaaos.
Sitten he halusivat rahaa. Raha oli kaiken a ja o.
Kurssit olivat hirveän kalliita. 500 euroa maksoi viikonloppukurssi.
Lisäksi 120 euroa hoidosta.
Siinä rikkinäiset ihmiset hoitavat rikkinäisiä keskenään.
Siinäkään ei ole mitään järkeä. Eihän sokea voi taluttaa sokeaa.
Arvostan, että tämä asia tuli näin vahvasti esiin.
Tämän sokaisemana on moni ihminen tänään Suomessa.
He eivät näe, että tämä on harhaa -
ja viettelystä pimeyden voimien suuntaan.
Se johtaa siihen. Olin tosi itsekeskeinen.
En ole tavannut niin itsekeskeisiä ihmisiä kuin joogassa ja näissä.
Herra näytti, että se johtaa täyteen rakkaudettomuuteen, -
itsekeskeisyyden huipentumaan.
Mennään koko ajan väärään suuntaan.
Kirkkaus on naamioitu. Pimeys on takana.
Saatana on naamioinut itsensä kirkkaudeksi.
Tämä siis johdatti sinut todelliseen erämaavaiheeseen.
Käypä läpi, millainen erämaavaihe sinulla oli.
Siinä tapahtui se, -
että aloin kysellä, mitä tapahtuu. Mikä on, kun kaikki mättää?
Sain synnintunnon ja aloin tunnustaa syntejäni.
Kävin koko elämän läpi, kaiken, mitä olen tehnyt.
Halusin löytää totuuden ja aidon rakkauden.
Synnintunnustuksen jälkeen meni pari päivää. Ajoin polkupyörää, -
kun yhtäkkiä kyyhkynen tuli taivaalta, Pyhä Henki laskeutui.
Luulin, että se on joku enkeli, koska energiahoidoissa oli enkelioppia.
Siinä hetkessä tapahtui uudestisyntyminen.
Hinduismin henkivalta, minkä alaisuudessa olin, pakeni paikalta, -
koska kuninkaiden Kuningas, herrojen Herra tuli paikalle.
Jeesus ilmestyi ja sanoi: -
"Tuossa on Raamattu. Minä olen se, jota olet etsinyt.
Minä olen tie, totuus ja elämä. Olen aito rakkaus.
Alan opettaa sinua Sanan kautta."
Siitä se lähti.
Pitkään oli päällekkäisyyttä. Saatana piti saaliistaan kiinni.
Herra pääsi sitten mielenlinnakkeita murtamaan -
ja poistamaan vääriä juurrutuksia.
Omin voimin et olisi päässyt irti siitä. - En.
Ainoastaan se kyyhkynen, joka tuli. Jumalan voima tuli silloin.
Taistelut elämässäsi jatkuivat.
Pari kuukautta oli sellaista, että Herra antoi taivaskokemuksen.
"Vau, kaikki synnit on anteeksiannettu. Olen täysin vapaa."
Alkoi uusi elämä. "Olet uusi luomus."
Alettiin purkaa vanhaa, itsekeskeistä ihmistä pois.
Sitten alkoi hyökkäys lapsen äidin osalta.
Hän alkoi tehdä lastensuojeluilmoituksia.
"Isä on hullu, koska hän uskoon Jumalaan.
Lapsi on vaarassa isän luona. Hänet pitää saada pois.
Siellä on lahkolaisuutta tai hengellistä ahdistusta."
Hän kertoi tätä tarinaa lastensuojelulle.
Samaan aikaan minä kerroin, ettei meillä ole ikinä mennyt näin hyvin, -
kun Jumalan rakkaus on päässyt vaikuttamaan.
Olin täysin avoimin kortein. Päätin, etten ala kaappiuskovaksi.
Kerroin suoraan, mikä on homman nimi.
Lapsensuojelun ymmärrys loppui, kun kerroin, että rakastan Jeesusta.
Minulla on rakkaussuhde Jumalan kanssa.
Se oli heille liikaa.
Jos olisin ollut uskonnollinen ihminen, joka käy kirkossa kerran viikossa, -
ei siinä olisi ollut mitään.
Tätä hyökkäystä jatkui kahdeksan kuukautta.
Lopulta lastensuojelusta soitettiin.
Tytär oli silloin ekaluokalla koulussa. Hänestäkin tuli pikkuevankelista.
Hän rakastui Jeesukseen sinä aikana, minkä ehdimme yhdessä viettää.
Minulle soitettiin, että lapsi on viety koulusta.
Latasin puhelimeen: "Pilasitte lapsen elämän. Älä enää ikinä soita minulle."
Löin luurin korvaan.
Samassa hetkessä vihollinen tuli ehdotuksensa kanssa: -
"Ala ryyppäämään. Vedä kamaa. Tapa itsesi. Mitään ei ole jäljellä."
Samaan aikaan Jeesus tuli vierelle: "Nyt, Harri, anna anteeksi -
ja ala rukoilla äidin ja lastensuojeluviranomaisten puolesta."
Päätin sillä hetkellä, samalla sekunnilla antaa anteeksi, -
koska tiesin, mihin se toinen tie olisi johtanut.
Annoin anteeksi, ja heti tuli Jumalan armo paikalle.
Päätin antaa anteeksi. Jos en olisi päättänyt, armo ei olisi tullut.
Koska päätin, armo tuli ja Herra sanoi: -
"Nyt alat hiljentyä eteeni. Puhdistan sydämesi katkeruudesta."
Kymmenen vuotta oli ollut ex-vaimon kanssa sitä sotaa.
Kuukauden ajan tätä käsiteltiin. Olin hiljaa Herran edessä.
Herra puhdisti ja oli läsnä.
Lopputulos oli se, että yksi päivä totesin rakastavani näitä ihmisiä.
Minulla ei ole mitään heitä vastaan. Toivon sydämestäni heille pelastusta.
Tuli laskeutui taivaasta, tästä on puolitoista vuotta aikaa, -
ja totesin: "Kiitos.
Kiitos Jeesus, että vapautit minut anteeksiantamattomuudesta."
Palkintona tuli puhdas sydän ja tuli.
Aivan. Juuri tämä, mitä sanotaan Psalmissa 24, -
"Kuka saa astua Herran vuorelle [...]?
Se, jolla on viattomat kädet ja puhdas sydän..."
Sinulle tuli tämä vaihe. - Lähdin ns. nousemaan sille vuorelle.
Kerro, millaiselle vuorelle nousit.
Ensinnäkin tytär lähti ja hyväksyin sen, koska Herra sanoi: "Pelastan tyttäresi.
Tätä sotaa on jatkunut liian kauan. Sinä poistut nyt muihin tehtäviin.
Pidän sinun lapsestasi huolta."
Hyväksyin sen. Jätin Isän käsiin koko asian.
Hän tietää, mikä on parasta. "Luotan Sinuun."
Jäin moneksi kuukaudeksi yksin siihen asuntoon.
Herra antoi vihollisen kiduttaa ja rääkätä minua.
Kun ajattelin, että koko homma oli liikaa, -
Herra sanoi: "Opetan sinulle hengellistä sodankäyntiä."
Sitä jatkui jonkun aikaa.
Sitten tuli viimeinen vaihe armonvirtaan.
Hesekiel meni neljässä vaiheessa virtaan; nilkat, polvet ja vyötärö -
ja sitten kokonaan Isän käsien kannateltavaksi.
Viimeisessä vaiheessa Herra sanoi: "Nyt sanot irti tämän asunnon."
Mietin, mihin minä sitten olen menossa.
Raamatusta tuli Aabrahamin tarina.
Lähdet matkaan tietämättä, mihin olet päätymässä.
Okei, lähden matkaan. Luotan Sinuun täysin.
Yksi elämäni hirveimmistä öistä oli se, -
kun tiesin, että aamulla minun on lähdettävä siitä asunnosta pois, -
eikä ollut mitään käsitystä mihin. Herra riisui aivan kaiken pois -
niin ulkoisesti kuin sisäisestikin.
Ennen tätä, siinä hiljentyessäni, -
Hän avasi kaikki tunnelukot samalla kun sydäntäni puhdistettiin.
Siinä Hän puhdisti 100-prosenttisesti -
kaiken alitajunnasta, menneisyyden tapahtumat.
Lopputulos oli se, että Hän teki minusta siunauksen.
En voi kirota ketään. En voi itse enää vahingoittua.
En voi vahingoittaa toista sielua. Tuli laskeutui, ja tuli antaa suojan.
Kun tuli palaa, sielu ei voi vahingoittua, eikä vahingoittaa toista.
"Vau! Tämä on mahtava juttu!"
Viimeisen vuoden aikana olen nähnyt, että se toimii käytännössä.
Haavoja ei vaan tule.
Millaista oli elää sitä hetkeä, kun huomasit, -
että tavallaan elämässä on kaikki kadonnut, ei ole pohjaa, -
mutta samaan aikaan havaitset, että on sittenkin?
Herra antoi siihen voiman.
En olisi omassa voimassani uskaltanut hypätä tuosta noin vaan.
Pelottavaa mutta toisaalta tosi mahtavaa.
Lähdin siitä ovesta ulos. Lähdin reppu selässä.
Mukanani oli puhelin ja repussa yhdet vaatteet.
Lähdin liikkeelle. Siinä oli monia vaiheita.
Yksinkertaisuudessaan -
asuin parissa hostellissa viime syksyn, talven ja kevään.
Herra vei minua Helsingissä, Vantaalla, Espoossa -
eri kirkkoihin ja seurakuntiin viemään sitä tulta, jonka olin saanut.
Eli herättämään veljiä ja siskoja näkemään, -
missä hetkessä menemme.
Anteeksiantamus oli tosi isossa roolissa.
Ei Isäkään anna anteeksi, jos emme ole valmiita antamaan anteeksi.
Se, mitä sanoit, on tärkeää.
Kun annetaan anteeksi, niin se on Jumalalle äärettömän tärkeää.
Rakkauden kaksoiskäskyssäkin sanotaan: -
"Rakasta [....] lähimmäistäsi niin kuin itseäsi."
Jumalalle keskinäinen yhteys ja rakkaus on tärkeä. - Kyllä.
Minun erämaavaellukseni jatkui siinä samaan aikaan.
Yhdessä vaiheessa vihasin jo Jeesusta, ja Hän sanoi: -
"Tämä on elämässäsi suuri siunaus. Ajat muuttuvat koviksi.
Minä vahvistan sinua."
Olin puserrettuna tuonelan syvyyksissä.
Huusin: "Lopeta jo! En kestä näitä koettelemuksia!"
Olin kuin Israel merenrannassa. Jumala halusi tehdä selväksi: -
"Turvaat kaikessa minuun. Kaikki riisutaan pois. Minä vien."
Lopulta pääsin sen meren läpi ja totesin: -
"Rakastan, Jeesus, Sinua yli kaiken. Ymmärrän, mitä teit.
Tämä on elämäni suurin siunaus. "
Herra johdatti minut yhdessä vaiheessa vanhempieni luo, -
lapsuudenkotiin, lapsuuden maisemiin. Jouduin kohtaamaan lapsuuden asiat.
Se oli jo liikaa, että jouduin niitä käymään läpi. Kunnon nöyryytystä.
Herra sanoi: "Minä pidän sinut pystyssä. Tämä on parhaaksesi."
Okei, hyväksyn kaiken ja otan kaiken vastaan, mitä tulee.
Sitten Hän sanoi: "Hommaa itsellesi asunto."
Ajattelin: "Vau! Nyt päästään eteenpäin."
Herra sanoi: "Mene Etuoveen. Siellä on asunto Malmilta. Soita sinne."
Soitin, ja nyt olen asunut siellä puoli vuotta.
Erämaavaellus loppui siihen.
Menemme kohta vapaaseen sanaan mutta ikään kuin johdatukseksi;
teemme toisen ohjelman, jatkamme tästä eteenpäin.
Kun kävit sen ristiretken, ja kuolemanlaakson kautta, -
Jumala on avannut sinulle tosi paljon uusia asioita, -
joita saat jakaa seuraavassa ohjelmassa ja kaikkialla, missä liikut.
Nyt sinulla on vapaa sana. Ole hyvä.
Kiitos. Sydämelle nousee veljien ja siskojen avioliitot, -
ja yhtälailla jumalattomienkin avioliitot.
Hirveästi on riitaa. Vihollinen pääsee tuhoamaan.
Hiljentykää Herran eteen, -
viekään ongelmat Jeesukselle ja siunatkaa omaa puolisoa.
Älkää missään nimessä kirotko omaa puolisoa. Rukoilkaa ja siunatkaa, -
ja armo tulee paikalle. Tämä nousee tosi vahvasti esiin.
Kaikki kahtaalle horjuvat. Uskalla sanoa Jeesukselle: -
"Tässä olen. Tee elämälleni, mitä tahdot."
Se tulee olemaan paras päätöksesi. Ajat ovat menossa todella koviksi.
Ei voi mihinkään muuhun turvautua kuin Jumalaan.
Kaikki maailmassa olevat asiat pitää jättää.
Kaikki pitää antaa Jumalan käsiin.
Hänellä on paras suunnitelma elämällesi.
Luovu kaikista omista suunnitelmistasi.
Luota Herraan koko sydämestäsi ja asiat kääntyvät hyviksi.
Sinä, joka olet erämaassa, kovassa ahjossa ja tulessa, -
älä päästä irti. Roiku Jeesuksessa. Pidä Hänestä kiinni kaksin käsin.
Hän vie sinut läpi. Hän vei minut läpi. Hän tekee sinusta siunauksen.
Hänellä on sinulle käyttöä lopunajan sadonkorjuussa.
Pidä Hänestä kiinni, tuntui mitä tuntui, maksoi mitä maksoi, roiku Hänessä.
Kiitos tästä rukouksesta lopussa ja näistä ohjeista.
On äärettömän tärkeää, että teemme selväksi, mikä on totuus.
Ja totuus on Jeesuksessa. Hän on tie ja totuus, eikä muutu.
Siihen voimme ankkuroitua.
Hän on Isä, joka ottaa kuin kanaemo siipiensä alle ja antaa suojan.
Kiitos tästä väkevästä ensimmäisestä ohjelmasta.
Toisessa katsomme siihen, mitä Jumala on sinun kauttasi jo puhunut -
ja mitä tulee puhumaan. Kiitos.
Mikäli tämä ohjelmasarja on koskettanut sinua, -
voit olla tukemassa sen tuottamista.
Voit soittaa numeroon 0600-02030.
Puhelun hinta on noin 13 euroa.
Tai voit lahjoittaa ruudussa näkyvälle pankkitilille -
käyttäen viitettä 8617. Kiitos tuestasi.
Tekstitys: A. Eskola